હા, આ વાત સાથે સંમત થવામાં કોઈ સંશય નથી, પરંતુ બાળકોને ખીલવાનો મોકો ન આપીને તેમની માથે પોતાની વિચારસરણી ઠોકી બેસાડવી એ પણ યોગ્ય નથી. બાળકને સાચા ખોટા, સારા-ખરાબની સમજ આપવી એ દરેક મા-બાપની ફરજ છે, પણ ઘણાખરા પરિવારોમાં બાળક ઉપર મા-બાપ બંનેની અલગ-અલગ વિચારસરણી એવી હાવી થઈ ગઈ હોય છે કે, બાળક પોતાની રીતે કંઈ વિચારી જ નથી શકતું. એ ગમે તેટલું મોટું થાય તો પણ નિર્ણય લેવાની બાબતમાં કદીય સશક્ત નથી બની શકતું.